b'\n_START_ARTICLE_\nAcetilcistein\xc4\x83\n_START_SECTION_\nEfecte adverse\n_START_PARAGRAPH_\nFoarte rare (afecteaz\xc4\x83 mai pu\xc8\x9bin de 1 din 10000 pacien\xc8\x9bi):_NEWLINE_\xef\x82\xb7 \xc8\x98oc (sc\xc4\x83dere rapid\xc4\x83 a tensiunii arteriale, paloare, agita\xc8\x9bie, puls slab, piele rece \xc8\x99i umed\xc4\x83, stare de con\xc8\x99tien\xc8\x9b\xc4\x83 redus\xc4\x83) datorate unei dilata\xc8\x9bii bru\xc8\x99te a vaselor de s\xc3\xa2nge, ca urmare a hipersensibilit\xc4\x83\xc8\x9bii severe la anumite substan\xc8\x9be (\xc8\x99oc anafilactic) \xef\x82\xb7 Umflarea fe\xc8\x9bei, g\xc3\xa2tului, limbii sau buzelor, cu dificult\xc4\x83\xc8\x9bi de respira\xc8\x9bie \xc8\x99i/sau m\xc3\xa2nc\xc4\x83rimi \xc8\x99i erup\xc8\x9bii pe piele, adeseori ca urmare a unei reac\xc8\x9bii alergice (angioedem). Adresa\xc8\x9bi-v\xc4\x83 imediat medicului dumneavoastr\xc4\x83 dac\xc4\x83 manifesta\xc8\x9bi oricare dintre urm\xc4\x83toarele reac\xc8\x9bii adverse. Acestea sunt reac\xc8\x9bii de hipersensibilitate fa\xc8\x9b\xc4\x83 de substan\xc8\x9ba activ\xc4\x83 \xc8\x99i sunt mai pu\xc8\x9bin frecvente (afecteaz\xc4\x83 mai pu\xc8\x9bin de 1 din 100 pacien\xc8\x9bi): \xef\x82\xb7 Constric\xc8\x9bia mu\xc8\x99chilor c\xc4\x83ilor respiratorii (bronhospasm); \xef\x82\xb7 Dificultate \xc3\xaen respira\xc8\x9bie, scurtarea respira\xc8\x9biei sau constric\xc8\x9bie toracic\xc4\x83 (dispnee), cre\xc8\x99terea num\xc4\x83rului b\xc4\x83t\xc4\x83ilor inimii (tahicardie), m\xc3\xa2nc\xc4\x83rime sever\xc4\x83 a pielii (prurit), cu apari\xc8\x9bia erup\xc8\x9biilor sau a petelor. Alte reac\xc8\x9bii adverse: Mai pu\xc8\x9bin frecvente (afecteaz\xc4\x83 mai pu\xc8\x9bin de 1 din 100 pacien\xc8\x9bi): dureri de cap (cefalee), zgomote \xc3\xaen urechi (tinitus), inflama\xc8\x9bii ale mucoasei bucale (stomatit\xc4\x83), dureri abdominale, grea\xc8\x9b\xc4\x83, v\xc4\x83rs\xc4\x83turi, diaree, febr\xc4\x83, sc\xc4\x83derea tensiunii arteriale. Foarte rare (afecteaz\xc4\x83 mai pu\xc8\x9bin de 1 din 10000 pacien\xc8\x9bi): hemoragii.\n_START_SECTION_\nContraindicatii\n_START_PARAGRAPH_\n- hipersensibilitate la acetilcistein\xc4\x83 sau la oricare dintre celelalte componente ale acestui medicament\xc2\xa0;_NEWLINE_- \xc3\xaen criza de astm bron\xc8\x99ic;_NEWLINE_- ulcer gastro-duodenal;_NEWLINE_- la copii cu v\xc3\xa2rsta mai mic\xc4\x83 de 2 ani._NEWLINE_- astm fara acumulare de secretii, bolnavi care sunt foarte slabiti si nu pot tusi.'